[{"text_idx": "#000000", "text": "Pryder am ostyngiad yn niferoedd ymladdwyr ta\u0302n 'ar alw'"}, {"text_idx": "#000001", "text": "Ar o\u0302l haf prysur i'r gwasanaeth ta\u0302n ag achub yng Nghymru oherwydd tanau gwair, mae ffigyrau newydd yn dangos bod nifer yr ymladdwyr ta\u0302n \"ar alw\" sydd ar gael i ymateb iddyn nhw wedi cwympo dros y degawd diwethaf."}, {"text_idx": "#000002", "text": "Mae diffoddwyr ar alw yn cefnogi gweithwyr llawn amser, gan amlaf uwchben eu gwaith o ddydd i ddydd."}, {"text_idx": "#000004", "text": "Yn o\u0302l y ffigyrau, er bod cynnydd wedi bod yn nifer yr ymladdwyr ta\u0302n ar alw yn y canolbarth a'r gorllewin, mae'r niferoedd yn y de wedi gostwng o 621 yn 2008 i 615 yn 2018."}, {"text_idx": "#000005", "text": "Yn y gogledd, mae dros 130 yn llai o ddiffoddwyr ta\u0302n ar alwad ar gael ar hyn o bryd o'i gymharu a\u0302 10 mlynedd yn o\u0302l, wrth i'w niferoedd ostwng o 577 i 443."}, {"text_idx": "#000007", "text": "Mae'r Gwasanaeth Ta\u0302n ac Achub yn dweud fod swyddogion ta\u0302n ar alw yn chwarae ro\u0302l allweddol wrth ymateb i alwadau, gan gyfrannu tua traean o waith y gwasanaeth."}, {"text_idx": "#000009", "text": "Yn o\u0302l Caer Timothy, ymladdwr ar alw yn Nhreharris ger Merthyr Tudful, er bod yr hyfforddiant yn heriol, mae budd sylweddol i wneud y gwaith."}, {"text_idx": "#000013", "text": "Yn o\u0302l Sion Slaymaker, pennaeth Sir Ceredigion i wasanaeth Ta\u0302n ac Achub Gorllewin a Chanolbarth Cymru, mae newidiadau mewn cymdeithas yn meddwl bod cadw gafael ar ddiffoddwyr ar alw ar o\u0302l eu hyfforddi yn mynd yn anoddach."}, {"text_idx": "#000015", "text": "\"Nawr, mae pobl yn gorfod trafeili lot mwy i gael gwaith, ac mae hyn yn cael impact arnon ni yn y dydd wedyn pan y'n ni moyn cadw crews ar alwad."}, {"text_idx": "#000016", "text": "\"Y peth y'n ni'n gweld mwya' yw bod y nifer o'r ymladdwyr ta\u0302n ar alwad sydd gyda ni yn sefyll yn eithaf tebyg i beth sydd wedi bod dros y blynyddoedd."}, {"text_idx": "#000017", "text": "\"Ond beth y'n ni'n gweld yw fod y turnover o'r ymladdwyr ta\u0302n yn mynd lan, ac y'n ni'n gorfod recriwtio lot mwy aml. Felly ni'n edrych am rywbeth i sefydlu a lleihau y turnover yna on staff ni.\""}]